127. löggjafarþing 2001–2002.

Þskj. 118 — 118. mál.

Fyrirspurn

til dómsmálaráðherra um nauðgunarmál.

Frá Kolbrúnu Halldórsdóttur.

1.	Hversu margar nauðganir hafa verið tilkynntar til löggæslu- eða heilbrigðisyfirvalda á ári frá 1977 til 2000?

2.	Hafa þessar nauðganir verið tilkynntar:

a.	til lögregluyfirvalda,

b.	til neyðarmóttöku (eftir 1993),

c.	til heilbrigðisyfirvalda annarra en neyðarmóttöku,

d.	annað (hvert)?

3.	Hversu margar nauðganir hafa sætt lögreglurannsókn á ári frá 1977 til 2000?

4.	Hversu mörg nauðgunarmál hafa lögregluyfirvöld sent ríkissaksóknara á ári frá 1977 til 2000?

5.	Hversu margar ákærur hefur ríkissaksóknari gefið út í nauðgunarmálum á ári frá 1977 til 2000?

6.	Hversu mörg nauðgunarmál hafa komið fyrir dóm á ári frá 1977 til 2000?

7.	Hversu mörgum nauðgunarmálum hefur lokið með dómi á ári frá 1977 til 2000?

8.	Hversu margir sýknudómar hafa verið kveðnir upp í nauðgunarmálum á ári frá 1977 til 2000?

9.	Hversu margir dómar hafa fallið í nauðgunarmálum þar sem sakfellt hefur verið fyrir nauðgun eða tilraun til nauðgunar á ári frá 1977 til 2000?

10.	Hversu mörgum dómum í nauðgunarmálum hefur verið áfrýjað til Hæstaréttar og hvernig hafa dómar í þeim málum falið?

11.	Er um þessar mundir unnið að sértækum aðgerðum á vegum dómsmálaráðuneytisins til að bregðast við ástandinu í þessum málaflokki eða stemma stigu við brotum af þessu tagi?

Skriflegt svar óskast.

Greinargerð.

Samkvæmt nýjustu könnunum sem gerðar hafa verið á nauðgunarmálum í Bretlandi, á Norðurlöndunum og víðar í Vestur-Evrópu koma í ljós sláandi staðreyndir um feril nauðg
unarmála í löggæslu- og dómskerfinu og virðast niðurstöðurnar nokkuð samhljóða í mismun
andi löndum: tilkynntum nauðgunum og ákærum í nauðgunarmálum fjölgar en sakfellingar standa nokkurn vegninn í stað.

Talsvert af þeim upplýsingum sem beðið er um í þessari fyrirspurn er nú þegar hægt að finna í eldri þingskjölum og í skýrslu nauðgunarmálanefndar frá 1989, en til að öðlast yfirsýn yfir heildstæða þróun þessara mála á Íslandi er orðið tímabært að bera saman þær tölur sem aðgengilegar eru fram til dagsins í dag.